钦定古今图书集成/明伦汇编/家范典/第007卷 > 性理会通 > 《祖德赋》晋·陆机
## 钦定古今图书集成/明伦汇编/家范典/第007卷 > 性理会通 > 《祖德赋》晋·陆机

“咨时文之懿祖，膺降神之灵曜。栖九德以弘道，振风
烈以增劭。彼刘公之矫矫，固云网之逸禽，既凭形以
傲物，谅傅翼而栖林。伊我公之秀武，思无幽而弗昶。
形鲜烈于怀霜，泽温惠乎挟纩。收希世之洪捷，固山
谷而为量。西夏坦其无尘，帝命赫而大壮。登具瞻于
太阶，濯长缨乎天汉。解戎衣以高揖，正端冕而大观。”
戢灵武于《既曜》，恢时文于未焕。腾绝风以逸骛，庶遐
踪于公旦。